Lyderslev Vandværk a.m.b.a.

Ordinær generalforsamling

Onsdag d. 22. marts 2023, kl. 19.00. I klubhuset på Nørrehusvej 4, Gevnø.

Bestyrelsens beretning for 2022.

1. Vores vandværk har i 2022 leveret 45.047 m3. Fordelt til 286 andelshavere.
2. Vandværket elforbrug har i år været på 37.547 KWh. Udgift til dette 88.416, -kr..
3. Vores nye elektroniske vandmålere er nu monteret, dog mangler ca. 15 stk... Dette grundet tyveri ved Frøslev Maskinforretning. Dette tyveri af målere erstatter vores forsikringsselskab. Disse målere er netop leveret af Kamstrup og vil blive monteret snarest.
4. Vandværket har indkøbt en tablet som fremover skal bruges ved de mobile månedlige aflæsninger. Tillige fik vi foto dokumenteret måler placeringer, da disse blev udskiftet.
5. Aflæsning af vores nye elektroniske vandmålere er gennemført med tilfredsstillede resultat. Ved disse aflæsninger fandtes lækager ved enkelte andelshavere, denne information er omdelt.
6. På vandværket er det gamle iltningstårn nu nedbrudt og bortskaffet. Dette for at skaffe plads til et ekstra filteranlæg, som efterfølgende er installeret (så vi nu har 3 stk.). Inden da var vores 2 filtreanlæg tæt på maksimal ydelse. Loftet, en væg og gulvet blev til sidst malet.
7. Vandværket har haft et kort driftstop, pga. teknisk fejl. På forsyningsledningerne blev der været 3 lækager. En på Gevnøgade 23-25 samt en på Kongshøjvej 20, disse lækager blev opdaget af opmærksomme naboer (tak for det). En tredje lækage blev opdaget i Lund Gade 32, af vores smed (ved målerudskiftning).
8. Vores beredskab fik vi afprøvet i samråd med vores to nabo vandværker, som vi har nødforsyningsledninger til (Frøslev og Havnelev). Vores PTO- generator blev testet og derefter afprøvet på Lyderslev vandværk (belastnings testet). Alt fungerede.
9. Stevns kommune har efter retningslinjer fra Miljøstyrelsen gennemført en risikovurdering af vores 3 boringer. 2 af disse boringer skal beskyttes mod pesticider fra erhvervs drivene jordbrugere. Denne opgave kan ske gennem frivillige aftaler eller ved påbud fra Stevns kommune. Lyderslev vandværk er i god dialog med de to lodsejere som har arealer i vores BNBO. Denne opgave er imidlertid sat på hold, da arealerne er kommet under genberegning af Miljøstyrelsen. Vi afventer.
10. I 2024 skal vandværkets indvindingstilladelse fornys. Vi forventer i den forbindelse nye krav til vores procesvands afløb og Basin mm...
11. Stevns kommune besluttende sidste at nedlægge deres brandhaner på vores forsyningsnet, dette arbejde er endnu ikke gennemført. Dette arbejde vil give nogle driftsforstyrrelser og blive varslet til de berørte andelshavere inden opgaven udføres.
12. Vores vandkvalitet har hele året været god. Resultaterne er nu tilgængelige via et link på vores hjemmeside. Fluorid-indholdet i det sydlige Stevns er højt, men vi ligger under grænseværdien. Vores vand blev i efteråret analyseret for Pfas, intet blev fundet.
13. Vores økonomiske tilstand er god. Dog skal vi huske, at vi i fremtiden skal bruge penge til nye investeringer, sikring af BNBO, ny pumpestyring og sektionsbrønde på forsyningsnet.
14. Vandværkets regnskabskontor har været ramt af sygdom. Dette har givet en del forstyrrelser for både andelshavere og vores kasserer.
15. Lyderslev vandværk er medlem af en erfagruppe bestående af Frøslev – Havnelev – Rødvig – Hellested - Arnøje. I dette forum har der i 2022 været afholdt et møde ved Arnøje vandværk, vi deltog med tre mand.
16. Bestyrelsen har i 2022 haft 6 bestyrelsesmøder her i klubhuset.
17. Bestyrelsen har i 2022 deltaget ved Vand messen i Roskilde
18. Bestyrelsen har i 2022 deltaget i et BNBO-kursus samt deltaget ved Stevns Kommunes status-møde.
19. Lyderslev vandværk er medlem af Stevns Vandråd. Der har været afholdt 2 møder, begge møder indeholdte bl.a. emnet BNBO.
20. Til sidst vil jeg takke vandværkspasser, bestyrelsesmedlemmer og bilagskonsulter samt Anders og Dorte Nøhr og vores håndværkere for deres meget tilfredsstillende ildhu med opgaven i 2022.